Im Oktober 97 isch är ömu du em Jodlerklub Wase, wo  scho si Drätti het gsunge, biträtte u isch ou hüt no dert derbi. Aus musikalische Usgliich het är ou es paar Johr im SMS-Chor Huttwil gsunge, wo es Internationaus Repertoir pflegt.  Im Apriu 2008, het är sich e Troum erfüllt, wo är mit em Jodlerquartett us Fröid het afo singe. Vor es paar Johr isch i ihm e gluscht ufcho, är wetti no chli meh mache für d`Jodlerei u het im 07/08 dr Dirigäntekurs absolviert mit em Praktikum bim Jodlerchörli Eriswil.